
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 970 

—- ” 31 Δεκεμβρίου 1993 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός της εν πλω συμμετοχής πολεμικών πλοίων 
του Π.Ν. στην επιχείρηση 3ΗΑΗΡ ΘΙΙΑΗϋ ως Ειδι¬ 
κής Αποστολής. 1 

Σύσταση ιδίου Νομικού Προσώπου στην Κοινότητα Ρι- 
ζομύλου Ν. Αχαΐας με την επωνυμία «Σχολική Επι¬ 
τροπή Νηπιαγωγείου - Δημοτικού - Γυμνασίου - 

Λυκείου της Κοινότητας Ριζομύλου». 2 

Διορισμός μελών Διοικητικής Επιτροπής Στρατιωτικών 
Επιτάξεων Νομού Θεσπρωτίας. 3 

Τροποποίηση εν μέρει της 10026/31.7.90 αποφά- 
σεώς μας περί συστάσεως ίδιου Νομικού Προσώπου 
με την επωνυμία «Σχολική Επιτροπή Δημοτικού - 
Νηπιαγωγείου Κοινότητας Καρτερίου» Ν. Θεσπρω¬ 
τίας. 4 

Σύσταση Δημοτικής Επιχείρησης Πολιτισμού - Ωδείου 

Ευόσμου Ν. Θεσσαλονίκης. .— 5 

Σύσταση ιδίου Νομικού Προσώπου στην Κοινότητα Κα- 
ρουσάδων Ν. Κέρκυρας με την επωνυμία «Σχολική 

Επιτροπή Γ υμνασίου Καρουσάδων». 6 

Διάλυση του Συνδέσμου Περισυλλογής και Αποκομιδής 
απορριμμάτων των κοινοτήτων Περιστεριού - Σκά¬ 
λας - Στεφανιάς Ν. Λακωνίας. 7 

Διενέργεια εκούσιου αναδασμού περιοχής αγροκτήμα¬ 
τος Βαλανίδας Ελασσόνας Ν. Λάρισας. 8 

Τροποποίηση του Ο.Ε.Υ. της Κοινότητας Ευαγγελι¬ 
σμού Ελασσόνας Ν. Λάρισας. 9 

Σύσταση ιδίου Νομικού Προσώπου στο Ν. Μαγνησίας 
με την επωνυμία «Κοινοτική Βιβλιοθήκη Αργαλα- 

στής» .1® 

Ανάκληση της ΓΕ 6224/21.7.92 απόφασης Νομάρχη 

Πιερίας.11 

Σύσταση Δημοτικού Νομικού Προσώπου με την επωνυ¬ 
μία «4ο Κέντρο Ανοικτής Προστασίας Ηλικιωμένων 

Ρεθύμνου» (Παλιά Πόλη) Ν. Ρεθύμνης.12 

Σύσταση Νομικού Προοώπου στην Κοινότητα Μυριοκε- 
φάλων Ν. Ρεθύμνης με την επωνυμία «Σχολική Επι¬ 
τροπή Δημοτικού Σχολείου - Νηπιαγωγείου Μυριο- 
κεψάλων»._.13 


Διορθώσεις σφαλμάτων 

Διόρθωση σφάλματος στην Ε2 οικ. 31326/13.12.1993 
απόφαση Νομάρχη Αχαΐας. 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 278.5/9/93 (1) 

Καθορισμός της εν πλω συμμετοχής πολεμικών πλοίων 
του Π.Ν. στην επιχείρηση 3ΗΑΠΡ ΘυΑΒΘ ως Ειδικής 
Αποστολής. ^ 

Ο ΥΠΟΥΡΓΟΣ 
ΕΘΝΙΚΗΣ ΑΜΥΝΑΣ 

Έχοντας υπόψη: 

α. ΝΑΤΟ ΜΟΜ - ϋΡΟ - 060 - 93 Υ/ΕΙ) - Ο (93) - 54 - 
ΒΕν. 

β. Την κοινή Υπουργική Απόφαση Υπουργών Εθνικής 
Άμυνας και Οικονομικών 200378172/2/470022 από 
17.1.91 (ΦΕΚ 13/Β/17/91), που κυρώθηκε και έχει ισχύ 
νόμου από το εδάφ. γ’ της παρ. 2 άρθρ. 24 Νομ. 1947/ 
1991 (ΦΕΚ Α-70), καθορίζουμε: 

1. Η εν πλω συμμετοχή πολεμικών πλοίων του Π.Ν στην 
επιχείρηση 8ΗΑΒΡ ΟυΑΒϋ από 15 Ιουνίου 1993, στην 
περιοχή επιχειρήσεων που καθορίζεται στις ειδικές διατα¬ 
γές, στα πλαίσια συμμετοχής των στην 3ΝΡΜ χαρακτηρί¬ 
ζεται ως Ειδική Αποστολή για Επιχειρήσεις. 

2. Από τις διατάξεις αυτής της απόφασης προκαλείται 
δαπάνη σε βάρος του κρατικού προϋπολογισμού το ύψος 
της οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 4 Δεκεμβρίου 1993 

ο ΥΠΟΥΡΓΟΣ 

Γ. ΑΡΣΕΝΗΣ 

Αριθ. Α. 40068 (2) 

Σύσταση ιδίου Νομικού Προσώπου στην Κοινότητα Ριζο- 
μύλου Ν. Αχαΐας με την επωνυμία «Σχολική Επιτροπή 
Νηπιαγωγείου - Δημοτικού - Γυμνασίου - Λυκείου της 
Κοινότητας Ριζομύλου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: α) Της παραγρ. 8-15 του άρθρου 5 του 
Ν. 1894/1990, «για την Ακαδημία Αθηνών και άλλες εκ¬ 
παιδευτικές διατάξεις» (Α' 110) και β) του άρθρου 187 του 
Δημοτικού και Κοινοτικού Κώδικα (Π.Δ. 323/1989) (Α’ 
146). 

2. Την αρ. 11/93 απόφαση του Κοινοτικού Συμβουλίου 
Ριζομύλου Ριζομύλου του Νομού Αχαΐας για σύσταση Σχο¬ 
λικής Επιτροπής, αποφασίζουμε: 

1. Συνιστούμε στην Κοινότητα Ριζομύλου του Νομού 
Αχαΐας ίδιο Νομικό Πρόσωπο με την επωνυμία «Σχολική 
Επιτροπή Νηπιαγωγείου - Δημοτικού - Γ υμνασίου - Λυ¬ 
κείου της Κοινότητας Ριζομύλου». 

Η συνιστωμένη με την απόφαση αυτή Σχολική Επιτροπή 
διοικείται από 3μελές Διοικητικό Συμβούλιο, αποτελού- 
μενο από: 

α) Τον εκάστοτε Πρόεδρο ή Κοινοτικό Σύμβουλο της 
Κοινότητας Ριζομύλου ως Πρόεδρο της Σχολικής Επιτρο¬ 
πής. 

β) Τον εκάστοτε Διευθυντή του Νηπιαγωγείου ως μέλος 
με αναπληρωτή του τον εκπρόσωπο του Συλλόγου Γονέων 
και Κηδεμόνων των μαθητών του Νηπιαγωγείου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ,λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και τον κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας (1) εκπαίδευσης για τον 
εφοδιασμό από τον Οργανισμό Σχολικών Κτιρίων των σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. 


δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Περιουσία: Η υπέρ του Νομικού Προσώπου αφιερω¬ 
μένη περιουσία είναι το σχολικό κτίριο που στεγάζεται το 
Νηπιαγωγείο. 

7. Το Νομικό Πρόοωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

Κάλυψη δαπάνης: Από τις διατάξεις της παρούσας, 
προκαλείται δαπάνη σε βάρος του προϋπολογισμού της 
Κοινότητας Ριζομύλου, το ύψος της οποίας δεν μπορεί να 
προσδιορισθεί και θα βαρύνει τον προϋπολογισμό της Κοι¬ 
νότητας έτους 1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 22 Δεκεμβρίου 1993 
Ο Νομάρχης 
ΣΤ. ΚΑΤΗΧΩΡΙΤΗΣ 

-♦- 

Αριθ. ΕΣ. 16.166 (3) 

Διορισμός μελών Διοικητικής Επιτροπής Στρατιωτικών 
Επιτάξεων Νομού Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 4442/29 «περί στρατιωτικών και 
ναυτικών εισφορών και ναυλώσεων» όπως τροποποιήθη¬ 
καν μεταγενέστερα. 

2. Την 8-1/1980 πάγια διαταγή του ΓΕΣ/Δ01/3γ «περί 
διοικητικών δικαστηρίων και στρατιωτικών επιτάξεων 
(ΔΔΣΕ)». 

3. Το Π. Δ/γμα 115/84 με το οποίο ανατέθηκε στους 
κατά τόπους Νομάρχες η αρμοδιότητα διορισμού κ.λ.π. 
των μελών των Δ.Δ.Σ.Ε. 

4. Τις διατάξεις του άρθρου 9 παρ. 1 του Ν. 1649/86 με 
τις οποίες τα Διοικητικά Δικαστήρια Στρατιωτικών Επιτά¬ 
ξεων μετονομάστηκαν σε Διοικητικές Επιτροπές Στρατιω¬ 
τικών Επιτάξεων. 

5. Το αριθ. Φ. 851.1/1 /50441 /Σ126/23.9.93 έγγραφο 
της VIII Μεραρχίας Πεζικού με το οποίο προτείνονται νέα 
μέλη για την ανωτέρω επιτροπή. 

6. Το αριθ. 290/13.12.93 έγγραφο του Πρωτοδικείου > 
Θεσπρωτίας με το οποίο προτείνονται οι Πρωτόδικες που 
θα διοριστούν μέλη της ανωτέρω επιτροπής, αποφασί- 1 
ζουμε: 

1. Διορίζουμε ως μέλη της Διοικητικής Επιτροπής Στρα¬ 
τιωτικών Επιτάξεων Νομού Θεσπρωτίας, τους κατω¬ 
τέρω: 

Α. Τακτικά Μέλη 

α) Μαρία Κρεμμύδα, Πρωτόδικη Θεσπρωτίας, 
β) Γεώργιο Καλαμαρίδη, Πρωτόδικη Θεσπρωτίας, 
γ) Σπυρίδωνα Καρπενησιώτη, Τχη (Τθ) του Τ.Ε. Ηγου¬ 
μενίτσας. 

δ) Ιωάννη Μάνο, Λγό (Σ) του Σ.Γ Ηγουμενίτσας, 
ε) Προϊστάμενο Δ.Ο.Υ. Ηγουμενίτσας. 

Β. Αναπληρωματικά Μέλη 
α. Σπυρίδωνα Μέξα, Πρωτόδικη Θεσπρωτίας, 
β) Πέτρο Ζάνα, Ανχη (ΠΖ) του 628 Τ.Π. 
γ) Δημήτριο Καλησπεράτη Λγό (ΠΖ) του 628 Τ.Π. 

δ) Νόμιμο αναπληρωτή του προϊσταμένου Δ.Ο.Υ. Ηγου¬ 
μενίτσας. 

Καθήκοντα Προέδρου της Επιτροπής θα ασκεί ο αρ¬ 
χαιότερος των Πρωτοδικών. 

2. Γραμματέα της Επιτροπής ορίζουμε τον Παύλο 
Νάννη, υπάλληλο της Δ/νσης Εσωτερικών της Νομαρχίας, 
αναπληρούμενο από την Αντιγόνη Ρακοπούλου, υπάλληλο 
της ίδιας υπηρεσίας. 

3. Η θητεία των μελών της Επιτροπής είναι ετήσια. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ηγουμενίτσα, 22 Δεκεμβρίου 1993 
Νομάρχης 

ΗΛΙΑΣ ΛΙΑΚΟΠΟΥΛΟΣ 
-♦- 

Αριθ. 16.376 (4) 

Τροποποίηση εν μέρει της 10026/31.7.90 αποφάσεώς 
μας περί συστάσεως ίδιου Νομικού Προσώπου με την 
επωνυμία «Σχολική Επιτροπή Δημοτικού - Νηπιαγω¬ 
γείου Κοινότητας Καρτεριού» Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Την αριθ. 10026/31.7.90 απόφασή μας, περί συστά¬ 
σεως ίδιου Νομικού Προσώπου με την επωνυμία «Σχολική 
Επιτροπή Δημοτικού - Νηπιαγωγείου Κοινότητας Καρτε¬ 
ριού». 

2. Τις διατάξεις του Π. Δ/τος 331/83, του άρθρου 187 
του Δ.Κ.Κ. (Π.Δ. 323/89), του άρθρου 5 παρ. 8 του Ν. 
1894/90 όπως αυτό τροποποιήθηκε από τις όμοιες του 
άρθρου 8 παρ. 8 του Ν. 2153/93. 

3. Την αριθ. 43/1993 απόφαση του Κοινοτικού Συμβου¬ 
λίου Καρτεριού με την οποία ορίζεται ως Πρόεδρος του 
Νομικού Προσώπου «Σχολική Επιτροπή Δημοτικού - Νη¬ 
πιαγωγείου Κοινότητας Καρτεριού», ο εκάστοτε Διευθυ¬ 
ντής του Δημοτικού Σχολείου Καρτεριού, αποφασί¬ 
ζουμε: 

1. Τροποποιούμε εν μέρει την αριθ. 10026/31.7.90 
απόφασή μας, που δημοσιεύθηκε στο αριθ. 503/7.8.90 
Φ.Ε.Κ. (τ. Β’) και συγκεκριμένα την παρ. 3α αυτής και ορί¬ 
ζουμε τον εκάστοτε Διευθυντή του Δημοτικού Σχολείου - 
Νηπιαγωγείου Κοινότητας Καρτεριού, ως Πρόεδρο του 
Νομικού αυτού προσώπου που διοικείται από πενταμελές 
Διοικητικό Συμβούλιο. 

2. Κατά τα λοιπά ισχύει η αριθ. 10026/31.7.90 από¬ 
φασή μας, ως έχει. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού ούτε 
του προϋπολογισμού της Κοινότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηγουμενίτσα, 22 Δεκεμβρίου 1993 

Ο Νομάρχης 
ΗΛΙΑΣ ΛΙΑΚΟΠΟΥΛΟΣ 


Αριθ. ΕΣ. 53658 (5) 

Σύσταση Δημοτικής Επιχείρησης Πολιτισμού - Ωδείου Ερ¬ 
άσμου Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1) Τις διατάξεις της παρ. 3 του άρθρου 260 του Π.Δ. 
323/89 (Δημοτικός και Κοινοτικός Κώδικας). 

2) Την απόφαση του Υπουργού Εσωτερικών με αριθ. 
25027/9.4.84 που δημοσιεύτηκε στο 244/19.4.84 ΦΕΚ 
τ. Β'. 

3) Την απόφαση αριθ. 333/93 του Δημοτικού Συμβου¬ 
λίου Ευόσμου του Νομού Θεσσαλονίκης. 

4) Το Π.Δ. 250/89 που δημοσιεύθηκε στο 118Α7 
10.5.89 ΦΕΚ (Μεταβίβαση αρμοδιοτήτων του Υπουργού 
Εσωτερικών στους Νομάρχες». 

5) Το 34712/24.11.93 έγγραφο του Εθνικού Τυπογρα¬ 
φείου, αποφασίζουμε: 

1) Συνιστάται στο Δήμο Ευόσμου του Νομού θεσ/νίκης 
Επιχείρηση με την επωνυμία «Δημοτική Επιχείρηση Πολι¬ 
τισμού - Ωδείου Ευόσμου» ως Ιδιο Νομικό Πρόσωπο Ι.Δ. 
το οποίο διέπεται από τις διατάξεις των άρθρων 260 έως 
267, 270, 274 και 287 του Π.Δ. 323/89 (Δημοτ. και Κοιν. 
Κώδικας). 

2) Σκοπός της Επιχείρησης είναι: 

α) Η δημιουργία σχολείου μουσικής για την εκμάθηση 
μουσικής και μουσικών οργάνων σε νέους της περιοχής 
του δήμου. 

β) Η προσφορά πολιτιστικών υπηρεσιών στους δημότες 
στους τομείς της μουσικής, χορού, μπαλλέτου, ρυθμικής 
γυμναστικής. 

γ) Η διδασκαλία οποιοσδήποτε συναφούς τέχνης (θέα¬ 
τρο, χειροτεχνία, φωτογραφία). 

δ) Η πραγματοποίηση εσόδων που θα διατίθενται για τη 
βελτίωσή και επέκταση των δραστηριοτήτων της επιχεί¬ 
ρησης ή για την* εκτέλεση κοινωφελών έργων στο δήμο 
καθώς και η απασχόληση ανθρώπινου δυναμικού. 

3) Η Επιχείρηση διοικείται από επταμελές (7) διοικητικό 
συμβούλιο, που τα μέλη του ορίζονται μαζί με αναπληρω¬ 
τές από το δημοτικό συμβούλιο. 

Από τα μέλη του Διοικητικού Συμβουλίου τέσσερεις (4) 
είναι αιρετοί εκπρόσωποι του Δήμου Ευόσμου ένας είναι 
εκπρόσωπος του Συλλόγου Ποντίων Ευόσμου κάι τα υπό¬ 
λοιπα δύο (2) μέλη είναι δημότες ή κάτοικοι του δήμου Ευ¬ 
όσμου που έχουν πείρα ή γνώσεις σχετικές με το αντικεί¬ 
μενο της Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συστα- 
τικής πράξης) όταν η επιχείρηση απασχολεί περισσότε¬ 
ρους από είκοσι εργαζόμενους. 

4) Η διάρκεια της Επιχείρησης είναι τρίαντα (30) χρόνια 
από τη δημοσίευση της απόφασης αυτής στην Εφημερίδα 
της Κυβερνήσεως. 

5) Έδρα της Επιχείρησης είναι ο Δήμος Ευόσμου του 
Νομού Θεσσαλονίκης. 

6) Το Κεφάλαιο που διαθέτει ο Δήμος Ευόσμου στην 
Επιχείρηση είναι: 

Μετρητά ποσό δέκα εκατομμυρίων (10.000.000) δρχ. 

7) Πόροι της Επιχείρησης είναι: Τα έσοδα από τα δίδα¬ 
κτρα των μαθημάτων και γενικά την άσκηση της δραστη- 
ριότητάς της, οι πρόσοδοι από την περιουσία της, δάνεια, 

κληρονομιές, εισφορές, δωρεές και λοιπές επιχορηγή¬ 
σεις. 

8) Η επιχείρηση διαλύεται: 

α) Με απόφαση του Δημοτικού Συμβουλίου, με την από¬ 
λυτη πλειοψηφώ των μελών του και απόφαση του Νο¬ 
μάρχη. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθά¬ 
ριση. 

Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από το Δη¬ 
μοτικό Συμβούλιο. 

Στην εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις ρευστοποιείται η πε¬ 
ριουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο Ευόσμου. 

10) Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, διαχεί¬ 
ριση και εποπτεία της Επιχείρησης, διέπονται από τις σχε¬ 
τικές με τις δημοτικές και κοινοτικές επιχειρήσεις διατά¬ 
ξεις του Π.Δ. 323/89 (Δ.Κ.Κ.) και τη με αριθμό 25027/ 
9.4.84 απόφαση του Υπουργού Εσωτερικών, που δημο- 
σιεύθηκε στο ΦΕΚ 244/19.4.84 τ. Β'). 

11) Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του Δήμου Ευό¬ 
σμου ύψους 10.000.000 δρχ. για το τρέχον οικονομικό 
έτος (1993). 

Για την ανωτέρω δαπάνη έχει εγγραφεί πίστωση στον 
προϋπολογισμό του δήμου ύψους 10.000.000 δρχ. στον 
κωδικό αριθμό 2/211/9στ. 

Η απόφαση αυτή να δημοσιευθεί στην Εφημερίδα της 
Κυβερνήσεως. . 

Θεσσαλονίκη, 17 Δεκεμβρίου 1993 

Ο Νομάρχης 
Κ. ΠΑΠΑΔΟΠΟΥΛΟΣ 


Αριθ. ΕΣ/16879 (6) 

Σύσταση ιδίου Νομικού Προσώπου στην Κοινότητα Κα- 

ρουσάδων Ν. Κέρκυρας με την επωνυμία «Σχολική Επι¬ 
τροπή Γυμνασίου Καρουσάδων». 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις: α) Την παραγρ. 8-15 του άρθρου 5 του 
Ν. 1894/1990 «για την Ακαδημία Αθηνών και άλλες εκπαι¬ 
δευτικές διατάξεις» και β) του άρθρου 187 του δημοτικού 
και κοινοτικού κώδικα (Π.Δ. 323/1989). 

2. Την ΕΣ/2268/2.3.92 απόφαση του Νομάρχη Κέρκυ¬ 
ρας «περί σύστασης ενιαίας Σχολικής Επιτροπής Γυμνα- 
σίου & Δημοτικού Σχολείου Καρουσάδων». 

3. Την 98/1993 απόφαση του Κοινοτικού Συμβουλίου 
Καρουσάδων του Νομού Κερκύρας για σύσταση Σχολικής 
Επιτροπής Γυμνασίου Καρουσάδων και ανάκληση της 
αριθ. 9/92 όμοια αυτής βάσει της οποίας εξεδόθη η ανω¬ 
τέρω απόφαση του Νομάρχη Κέρκυρας. 

4. Την παρ. 8 του άρθρου 8 του Ν. 2158/1993, αποφα¬ 
σίζουμε: 

1. Συνιστούμε στην Κοινότητα Καρουσάδων του Νομού 


Κερκύρας ίδιο Νομικό Πρόσωπο με την επωνυμία «Σχο¬ 
λική Επιτροπή Γυμνασίου Καρουσάδων». 

Η συνιστωμένη με την απόφαση αυτή Σχολική Επιτροπή 
διοικείται από ..μελές Διοικητικό Συμβούλιο, αποτελού- 
μενο από: 

ά) Τον εκάστοτε Δ/ντή του Γ υμνασίου, ως Πρόεδρο της 
Σχολικής Επιτροπής, 
β) Δύο Κοινοτικούς Συμβούλους, 
γ) Έναν εκπρόσωπο του αντιστοίχου Συλλόγου Γο¬ 
νέων. 

δ) Έναν εκπρόσωπο της μαθητικής Κοινότητας Γ υμνα¬ 
σίου. 

2. Η θητεία του πρώτου Διοικητικού Συμβουλίου της συ- 
νιστωμένης με την απόφαση αυτή Σχολικής Επιτροπής λή¬ 
γει με τη λήξη της δημοτικής και κοινοτικής περιόδου 
1991-1994. 

Η θητεία των μελών του Διοικητικού Συμβουλίου ακο¬ 
λουθεί τη δημοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής 
εκλέγει τον Αντιπρόεδρο και το Γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την 
κάλυψη των δαπανών λειτουργίας, θέρμανσης, φωτισμού, 
ύδρευσης, τηλεφώνου, αποχέτευσης, αγοράς αναλωσί¬ 
μων υλικών κ.λ.π. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση 
των σχολείων και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτο¬ 
βάθμιας και δευτεροβάθμιας εκπαίδευσης για τον εφο¬ 
διασμό από τον Οργανισμό Σχολικών Κτιρίων των Σχο¬ 
λείων με έπιπλα και εξοπλιστικά είδη και από το Υπουρ¬ 
γείο Εθνικής Παιδείας και θρησκευμάτων με βιβλία για τις 
σχολικές βιβλιοθήκες. 

ε) Η διαχείριση των εσόδων από την ενδεχόμενη εκμε¬ 
τάλλευση των σχολικών κυλικείων και 
στ) Η λήψη κάθε άλλου μέτρου που κρίνεται αναγκαίο 
για τη στήριξη της διοικητικής λειτουργίας των σχολικών 
μονάδων. 

5. Πόροι της Σχολικής Επιτροπής είναι: 
α) Η ετήσια επιχορήγηση του Κράτους, 
β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και 
κληροδοσίες. . 

6. Περιουσία: Η περιουσία που τυχόν θα διατεθεί. 

7. Το Νομικό Πρόσωπο εκπροσωπείται στο δικαστήριο 
και σε κάθε δημόσια αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόε¬ 
δρο. 

8. Ανακαλούμε την αριθ. ΕΣ/2268/12.3.92 απόφασή 
μας. 

Από τις διατάξεις της παρούσας απόφασης δεν προκα- 
λείται δαπάνη σε βάρος της Κοινότητας ή της Σχολικής 
Επιτροπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 3 Δεκεμβρίου 1993 
Ο Νομάρχης 

ΑΛΕΞΑΝΔΡΟΣ ΖΑΡΚΑΔΑΣ 

Αριθ. 19883 (7) 

Διάλυση του Συνδέσμου Περισυλλογής και Αποκομιδής 

απορριμμάτων των κοινοτήτων Περιστεριού - Σκάλας - 

Στεφανιάς Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 
Έχοντας υπόψη: 

1. Την απόφασή μας 5221/22.5.84 που δημοσιεύτηκε 
στο ΦΕΚ 376/12.6.84 τ. Β\ σχετικά με τη σύσταση Συν¬ 
δέσμου περισυλλογής και αποκομιδής απορριμμάτων των 
κοιν/των Περιστεριού - Σκάλας - Στεφανιάς. 

2. Τις πράξεις των παραπάνω κοιν/των μελών 54/93, 
128/93 και 29/93 αντίστοιχα, με τις οποίες διαπιστώνεται 
αδυναμία λειτουργίας του ανωτέρω συνδέσμου και ότι οι 
σκοποί του καλύπτονται από τους σκοπούς του Αναπτυ¬ 
ξιακού Συνδέσμου της 9ης Γ.Ε. «Τρινάσου Έλους». 

3. Το γεγονός ότι ο εν λόγω σύνδεσμος ουδέποτε λει¬ 
τούργησε επειδή οι κοιν/τες μέλη δεν όρισαν αντιπροσώ¬ 
πους στο σύνδεσμο, σύμφωνα με τις ισχύουσες δ/ξεις, με 
αποτέλεσμα να μην έχουν συσταθεΐ τα προβλεπόμενα 
από το νόμο όργανα του συνδέσμου, ήτοι: Διοικητικό Συμ¬ 
βούλιο, εκτελεστική επιτροπή, πρόεδρος Δ.Σ., ούτε κατα¬ 
βάλλεται η ορισθεΐσα με την πράξη σύστασης εισφορά των 
κοιν/των μελών στο σύνδεσμο. 

Τις δ/ξεις του άρθρου 195 του Δ.Κ.Κ. Παραγρ. 2, σύμ¬ 
φωνα με τις οποίες ο σύνδεσμος διαλύεται αν, τα δύο 
τρίτα των κοινοτικών συμβουλίων που μετέχουν στο σύν¬ 
δεσμο, αποφασίσουν τη διάλυση, επειδή διαπιστώνεται 
αδυναμία για την εκπλήρωση του σκοπού. 

5. Το γεγονός ότι ο σκοπός του συνδέσμου, δηλαδή η 
μέριμνα περισυλλογής και αποκομιδής απορριμμάτων των 
πιο πάνω 3 κοινοτήτων και των οικισμών τους, σε κατάλ¬ 
ληλο χώρο, εντάσσεται στους σκοπούς του Αναπτυξιακού 
Συνδέσμου «Τρινάσου Έλους» του οποίου είναι μέλη, 
αποφασίζουμε: 

α. Την επικύρωση των αριθ. 54/93, 128/93 και 29/93 
αποφάσεων των Κ.Σ. Περιστεριού, Σκάλας, Στεφανιάς, 
αντίστοιχα και 

β. Τη διάλυση του συνδέσμου περισυλλογής και αποκο¬ 
μιδής απορριμμάτων των κοιν/των Περιστεριού - Σκάλας 
και Στεφανιάς, για τους πιο πάνω αναφερόμενους λόγους 
και επειδή συντρέχουν γι’ αυτό οι νόμιμες προϋποθέ¬ 
σεις. 

Με την παρούσα απόφαση δεν προκαλεΐται δαπάνη σε 
βάρος του προϋπολογισμού των ανωτέρω κοιν/των. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Σπάρτη, 17 Δεκεμβρίου 1993 

Ο Νομάρχης 
Γ. ΚΑΝΕΛΛΟΠΟΥΛΟΣ 

-·- 

Αριθ. 21114 (8) 

Διενέργεια εκούσιου αναδασμού περιοχής αγροκτήματος 
ΒαλανΙδας Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1) Τις διατάξεις του Ν. 674/1977 «περί αναδασμού της 
γης μεγεθύνσεως των γεωργικών εκμεταλλεύσεων και άλ¬ 
λων τινών διατάξεων». 


2) Την υπ’ αριθμό 18688/17.11.1992 απόφασή μας, με 
την οποία κηρύχθηκε το αγρόκτημα κοινότητας ΒαλανΙ- 
δας Ελασσόνας υπό εκούσιο αναδασμό. 

3) Το γεγονός ότι με την ανάρτηση του κτηματολογικού 
πίνακα, που συντάχθηκε σε εφαρμογή των διατάξεων του 
άρθρου 4 του Ν. 674/77, υποβλήθηκαν 35 ενστάσεις κτη¬ 
ματιών με συνολικό αριθμό στρεμμάτων 1605, ήτοι ποσο¬ 
στό 16,1% επί του συνολικού αριθμού των κτηματιών και 
ποσοστό 16,7% επί του συνολικού αριθμού στρεμμάτων 
κατά της διενέργειας του αναδασμού του παραπάνω 
αγροκτήματος. 

4) Τη σχετική εισήγηση του Δ/ντή Γεωργίας Ν. Λάρισας, 
αποφασίζουμε: 

Να γίνει εκούσιος αναδασμός στην περιοχή του αγρο¬ 
κτήματος Κοινότητας ΒαλανΙδας - Ελασσόνας συνολικής 
έκτασης 10.000 στρέμματα περίπου. 

Η παρούσα να δημοσιευθεΐ στην Εφημερίδα της Κυβερ¬ 
νήσεως. 

Λάρισα, 9 Δεκεμβρίου 1993 
Ο Νομάρχης 

ΠΑΣΧΟΣ ΙΩΑΝ. ΜΗΤΛΙΑΓΚΑΣ 
- 4 - 

Αριθ. 28686 ... (9) 

Τροποποίηση του Ο.Ε.Υ. της Κοινότητας Ευαγγελισμού 
Ελασσόνας Ν. Λάρισας. 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981, 

2. Τις διατάξεις των άρθρων 1,4,9 και 15 του Ν. 1586/ 

1986, - ·~ 

3. Την αριθ. 29/1993 απόφαση του Κ.Σ. Ευαγγελισμού 
Ελασσόνας με την οποία τροποποιείται ο Ο.Ε.Υ. της Κοι¬ 
νότητας στις διατάξεις του Ν. 1586/1986, 

4. Την αριθ. 5/1993 γνωμοδότηση του Υπηρεσιακού 
Συμβουλίου του άρθρου 5 του Ν. 1188/1981, 

5. Την αριθ. 6332/1993 απόφασή μας περί παροχής 
έγκρισης υπογραφής Διευθυντή «με εντολή Νομάρχη», 
αποφασίζουμε: 

Εγκρίνουμε την αριθ. 29/1993 απόφαση του Κ.Σ. της 
Κοινότητας Ευαγγελισμού Ελασσόνας με την οποία τρο¬ 
ποποιείται ο Ο.Ε.Υ. αυτής ο οποίος έχει την ακόλουθη 
διάρθρωση: 

Α' ΜΟΝΙΜΟ ΠΡΟΣΩΠΙΚΟ 

1. ΚΛΑΔΟΣ ΔΕ 

ΔΕΙ Διοικητικού, θέσεις 2 με βαθμό Γ - Α'. 

Προϊστάμενος της υπηρεσίας είναι ο Πρόεδρος της Κοι¬ 
νότητας Ευαγγελισμού. 

Η απόφαση αυτή να δημοσιευθεΐ στην Εφημερίδα της 
Κυβερνήσεως. 

Κάλυψη δαπάνης 

Από τις διατάξεις αυτής της απόφασης προκαλεΐται δα¬ 
πάνη σε βάρος του προϋπολογισμού της Κοινότητας 
Ευαγγελισμού Ελασσόνας ύψους 1.500.000 δραχμών πε¬ 
ρίπου για καθένα από τα επόμενα οικονομικά έτη. 

Η ως άνω δαπάνη θα καλυφθεί με νέα εγγραφή τον 
προϋπολογισμό της Κοινότητας Ευαγγελισμού Ελασσό¬ 
νας από το οικονομικό έτος 1995 ως εξής. 

Η απόφαση αυτή να δημοαιευθεΐ στην Εφημερίδα της 
Κυβερνήσεως. 

Λάρισα, 13 Δεκεμβρίου 1993 

Με εντολή Νομάρχη 
Ο Διευθυντής 
Δ. ΚΑΛΑΦΑΤΑΚΗΣ 

-♦- 

Αριθ. ΕΣ 20992 (10) 

Σύσταση ίδιου Νομικού Προσώπου στο Ν. Μαγνησίας με 
την επωνυμία «Κοινοτική Βιβλιοθήκη Αργαλαστής. 

Ο ΝΟΜΑΡΧΗΣ ΜΑΓΝΗΣΙΑΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/89 
(Δημοτικός και Κοινοτικός Κώδικας). 

2. Την απόφαση του κοινοτικού συμβουλίου Αργαλα¬ 
στής με αριθμό 102/1993, αποφασίζουμε: 

1. Συνιστάται στην κοινότητα Αργαλαστής Ιδιο Νομικό 
Πρόσωπο με την επωνυμία «Κοινοτική Βιβλιοθήκη Αργα¬ 
λαστής». 

2. Σκοπός του νομικού προσώπου είναι η αφιλοκερδής 
παροχή υπηρεσιών στους κατοίκους της Κοινότητας και η 
ανάπτυξη γενικότερα της ευρύτερης περιοχής. 

3. Πόροι του νομικού προσώπου είναι: 

α) Ετήσια επιχορήγηση της Κοινότητας Αργαλαστής, 
ανερχόμενη στο ποσό των 200.000 δρχ. τουλάχιστον, 
β) Εισφορές, δωρεές, κληρονομιές και κληροδοσίες, 
γ) Έσοδα από αντίτιμο των πραγμάτων ή υπηρεσιών, 
που παρέχονται από αυτό, 
δ) Πρόσοδοι από τη δική του περιουσία, 
ε) Κάθε τυχόν παροχή του Κράτους ή άλλη νόμιμη πρό¬ 
σοδος. 

4. Η υπέρ του νομικού προσώπου αφιερούμενη περιου¬ 
σία είναι όλα τα βιβλία που περιλαμβάνονται στο βιβλίο βι¬ 
βλιοθήκης της Κοινότητας. 

5. Έδρα του νομικού προσώπου είναι ο οικισμός Αργα¬ 
λαστής. 

6. Το νομικό πρόσωπο διοικεΐται από επταμελές (7) 
διοικητικό συμβούλιο, που αποτελεΐται από: 

α) Τον εκάστοτε Πρόεδρο της Κοινότητας, ως Πρόε¬ 
δρο, ή το νόμιμο εκπρόσωπό του, που θα ορίζεται από αυ¬ 
τόν με ιδιαίτερη απόφασή του. 
β) Έναν κοινοτικό σύμβουλο, ως μέλος, 
γ) Τρεις (3) διακεκριμένους έμπειρους πολίτες στο 
χώρο των γραμμάτων, των τεχνών, των επιστημών, του πο¬ 
λιτισμού και αθλητισμού, ως μέλη. 

δ) Δύο (2) εκπροσώπους τοπικών φορέων και παραγωγι¬ 
κών οργανώσεων ως μέλη. 

Ο κοινοτικός σύμβουλος, οι πολίτες και οι εκπρόσωποι 
των τοπικών φορέων και παραγωγικών οργανώσεων θα 
ορίζονται με απόφαση του κοινοτικού συμβουλίου, αφού 
λαμβάνονται υπόψη και οι προτάσεις των φορέων αυτών. 
Το Δ.Σ. ορίζει αντιπρόεδρο από τα μέλη του. 

Η θητεία των μελών του Δ.Σ. θα ακολουθεί τη θητεία 
του κοινοτικού συμβουλίου. 

Το νομικό πρόσωπο εκπροσωπείται στα δικαστήρια και 
σε κάθε δημόσια αρχή από τον Πρόεδρο του Δ.Σ. και όταν 
αυτός είναι απών ή κωλύεται από τον Αντιπρόεδρο. 

7. Από την απόφαση αυτή προκαλείται δαπάνη σε βά¬ 
ρος του προϋπολογισμού της Κοινότητας Αργαλαστής 


ύψους 20X3.000 δρχ. για το καθένα από τα επόμενα του 
τρέχοντος οικονομικά έτη. 

Για την ανωτέρω δαπάνη θα εγγράφεται σχετική πί¬ 
στωση στον προϋπολογισμό της Κοινότητας. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 16 Δεκεμβρίου 1993 
Ο Νομάρχης 

ΑΡΙΣΤΕΙΔΗΣ ΟΥΖΟΥΝΙΔΗΣ 
-♦- 

Αριθ. ΓΕ 11019 (11) 

Ανάκληση της ΓΕ 6224/21.7.92 απόφασης Νομάρχη 
Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Τις διατάξεις του Ν.Δ. 532/70 «περί διοικητικής απο- 
κεντρώσεως» και του σε εκτέλεση αυτού εκδοθέντος υπ’ 
αριθ. 709/70 Β.Δ. «περί καθορισμού των διατηρουμένων 
υπέρ του Υπουργού Γεωργίας αρμοδιοτήτων». 

2. Την αριθ. ΓΕ 11170/24.11.94 απόφασή μας με την 
οποία μεταβιβάστηκαν στο Νομικό Πρόσωπο του Δήμου 
Λιτοχώρου όλες οι κοινόχρηστες και διαθέσιμες εκτάσεις 
των οριστικών και συμ/κών διανομών του αγρ/τος Λιτοχώ- 
ρου, μεταξύ των οποίων και το αριθ. 118 και 161 τεμάχια 
έκτασης αντίστοιχα 30187 τ.μ. και 31562 τ.μ. 

3. Την αριθ. ΓΕ 6254/21.7.92 απόφασή μας με την 
οποία έγινε μερική ανάκληση της παραπάνω απόφασης 
ως προς τα αριθ. 118 και 161 τεμάχια χωρίς να αναφέρε- 
ται ο λόγος ανάκλησης της εν λόγω απόφασης. 

4. Όλα τα σχετικά έγγραφα του Δήμου Λιτοχώρου με τα 
οποία ζητά την ανάκληση της αριθ. 6264/21.7.92 αποφά- 
σεώς μας, αποφασίζουμε: 

Ανακαλούμε την αριθ. ΓΕ 6264/21.7.92 απόφασή μας 
με την οποία έγινε μερική ανάκληση της αριθ. ΓΕ 11170/ 
24.11.91 αποφάσεώς μας ως προς τα αριθ. 118 και 161 
τεμάχια ως αναιτιολόγητη και επί πλέον γιατί τα τεμάχια 
αυτά θα πρέπει να ανήκουν στο Δήμο Λιτοχώρου για τους 
ίδιους λόγους που περιήλθαν και τα τεμάχια που αναφέρο- 
νται στην αριθ. ΓΕ 11170/24.11.91 απόφασή μας και ως 
εκ τούτου η αριθ. ΓΕ 6264/21.7.92 απόφασή μας καθί¬ 
σταται άνευ αντικειμένου και ισχύει καθ’ ολοκληρία η αριθ. 
ΓΕ 11170/24.1.91 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 24 Δεκεμβρίου 1993 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 
-♦- 

Αριθ. 17323 (12) 

Σύσταση Δημοτικού Νομικού Προσώπου με την επωνυμία 

«4ο Κέντρο Ανοικτής Προστασίας Ηλικιωμένων Ρεθύ- 

μνου» (Παλιά Πόλη) Ν. Ρεθύμνης. 

Ο ΝΟΜΑΡΧΗΣ ΡΕΘΥΜΝΟΥ 

Έχοντας υπόψη: ' 

1) Τις διατάξεις του άρθρου 187 του ΔΚΚ (Π.Δ. 323/ 
89). 

2) Την αριθ. 426/93 απόφαση του Δ.Σ. Ρεθύμνου που 

έχει ληφθεΐ νομότυπα και μας υποβλήθηκε με το 7499/ 
29.10.93 έγγραφο του Δήμου Ρεθύμνου, αποφασί¬ 
ζουμε: 

1) Συνιστούμε στο Δήμο Ρεθύμνου Δημοτικό Νομικό 
Πρόσωπο, με την επωνυμία «4ο Κέντρο Ανοικτής Προστα¬ 
σίας Ηλικιωμένων Ρεθύμνου» (Παλιά Πόλη). 

2) Σκοπός του Νομικού αυτού Προσώπου είναι η παροχή 
ιατροκοινωνικής προστασίας στα ηλικιωμένα άτομα της 
περιοχής της Παλιάς Πόλης του Δήμου Ρεθύμνου. 

3) Πόροι του 4ου Κέντρου Ανοικτής Προστασίας Ηλικιω¬ 
μένων Ρεθύμνου είναι: 

α) Η ετήσια επιχορήγηση του Δήμου σε δραχμές 
15.000.000. 

β) Η επιχορήγηση και κάθε άλλη παροχή του κράτους 
είτε προς αυτό είτε προς το Δήμο Ρεθύμνου για αυτό το 
Νομικό Πρόσωπο. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από τη συμβολική χρηματική συμμετοχή με¬ 
λών που έχουν ανάγκη προστασίας. 

ε) Εισπράξεις από το αντίτιμο των παρεχομένων από το 
Νομικό Πρόσωπο πραγμάτων ή Υπηρεσιών. 

στ) Πρόσοδοι από την ίδια αυτού περιουσία και 

ζ) Κάθε άλλη νόμιμη πρόσοδος. 

4) Το συνιστώμενο Νομικό Πρόσωπο διοικείται από πε¬ 
νταμελές Διοικητικό Συμβούλιο το οποίο απαρτίζεται από: 

α) Δύο Δημοτικούς Συμβούλους με αναπληρωτές τους. 

β) Δύο Δημότες ή κάτοικοι που έχουν ανάλογη επαγγελ¬ 
ματική ή κοινωνική δράση ή ανάλογες ειδικές γνώσεις. 

Πρόεδρος του Διοικητικού Συμβουλίου είναι ο Δήμαρ¬ 
χος ή άλλο μέλος αιρετό ή μη που ορίζεται απ’ αυτόν. 

Η θητεία των μελών του Διοικητικού Συμβουλίου ορίζε¬ 
ται όταν λήξει η θητεία των παλαιών ή όταν κατά τη διάρ¬ 
κεια της θητείας τους κενωθεί η θέση για οποιοδήποτε 
λόγο. 

5) Τα μέλη του Διοικητικού Συμβουλίου ορίζονται από το 
Δημ. Συμβούλιο με μυστική ψηφοφορία. 

θ) Το Νομικό Πρόσωπο εκπροσωπείται ενώπιον των Δι¬ 
καστηρίων και κάθε αρχής από τον Πρόεδρο του Διοικητι¬ 
κού Συμβουλίου και στην περίπτωση που αυτός απουσιά¬ 
ζει ή κωλύεται από τον Αντιπρόεδρο. 

7) Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του Δήμου ύψους 
15.000.000 δρχ. περίπου για καθένα από τα επόμενα οι¬ 
κονομικά έτη. 

Επειδή δεν έχει ολοκληρωθεί η διαδικασία της σύστα¬ 
σης του Νομικού Προσώπου για το τρέχον οικονομικό έτος 
δεν προκαλείται δαπάνη. 

Η παρούσα να δημοσιευθεί στην Εφημερίδα της Κυβερ- 
νήσεως. 

Ρέθυμνο, 10 Δεκεμβρίου 1993 

Ο Νομάρχης 

I. ΦΩΤΑΚΗΣ 

Αριθ. 18915 (13) 

Σύσταση Νομικού Προσώπου στην Κοινότητα Μυριοκεφά- 
λων Ν. Ρεθύμνης με την επωνυμία «Σχολική Επιτροπή 
Δημοτικού Σχολείου - Νηπιαγωγείου Μυριοκεφά- 
λων». 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 187 ΔΚΚ (Π.Δ. 323/89). 

2. Τις όμοιες του άρθρου 5 του Ν. 1894/90 «για την 
Ακαδημία των Αθηνών και άλλες εκπαιδευτικές διατάξεις» 
και 

3. Την 71/1993 απόφαση του Κοινοτικού Συμβουλίου 
Μυριοκεφάλων που λήφθηκε νομότυπα για σύσταση Σχο¬ 
λικής Επιτροπής, αποφασίζουμε: 

1. Συνιστούμε στην Κοινότητα Μυριοκεφάλων του Νο¬ 
μού Ρεθύμνης ίδιο Νομικό Πρόσωπο με την επωνυμία 
«Σχολική Επιτροπή Δημοτικού Σχολείου - Νηπιαγωγείου 
Μυριοκεφάλων». 

2. Σκοπός του Νομικού Προσώπου είναι: 

- η διαχείριση των πιστώσεων που της διατίθενται για 
την κάλυψη των δαπανών λειτουργίας των σχολείων (θέρ¬ 
μανσης, φωτισμού, ύδρευσης, τηλεφώνου, αποχέτευσης, 
αναλωσίμων υλικών κλπ.) 

- η εκτέλεση έργων για επισκευή και συντήρηση των δι¬ 
δακτηρίων και του κάθε είδους εξοπλισμού τους 

- η αμοιβή καθαριστριών 

- η εισήγηση προς τις αντίστοιχες διευθύνσεις Πρωτο¬ 
βάθμιας και Δευτεροβάθμιας Εκπαίδευσης για τον εφο¬ 
διασμό από τον ΟΣΚ των αντιστοίχων σχολείων μ’ έπιπλα 
και εξοπλιστικά είδη και από το Υπουργείο Εθνικής Παι¬ 
δείας και θρησκευμάτων με βιβλία για τις αντίστοιχες σχο¬ 
λικές βιβλιοθήκες 

- η διαχείριση των εσόδων από ενδεχόμενη εκμετάλ¬ 
λευση των σχολικών κυλικείων καθώς και 

- η λήψη κάθε άλλου μέτρου που κρίνεται αναγκαίο για 
τη στήριξη της διοικητικής λειτουργίας των σχολικών μο¬ 
νάδων 

Το Νομικό Πρόσωπο διοικείται από επταμελές Διοικη¬ 
τικό Συμβούλιο αποτελούμενο από: 
α) Τον εκάστοτε Δ/ντή του Δημοτικού Σχολείου, 
β) Τον εκάστοτε Δ/ντή του Νηπιαγωγείου. Ο εκάστοτε 
αρχαιότερος ων παραπάνω Δ/ντων ορίζεται Πρόεδρος του 
Διοικητικού Συμβουλίου της Σχολικής Επιτροπής. 

γ) Τρεις Κοινοτικούς Συμβούλους που θα επιλέγονται 
από το εκάστοτε Κοινοτικό Συμβούλιο. 

δ) Έναν εκπρόσωπο του Συλλόγου Γονέων και Κηδεμό¬ 
νων του Δημοτικού Σχολείου. 

ε) Έναν εκπρόσωπο του Συλλόγου Γ ονέων και Κηδεμό¬ 
νων του Νηπιαγωγείου. 

4. Η θητεία του πρώτου διοικητικού συμβουλίου λήγει 
με τη λήξη της παρούσης δημοτικής ή κοινοτικής περιό¬ 
δου. 

Η θητεία των μελών του διοικητικού συμβουλίου ακο¬ 
λουθεί τη δημοτική ή κοινοτική περίοδο. 

Το Διοικητικό Συμβούλιο εκλέγει Αντιπρόεδρο και 
Γ ραμματέα. 

5. Πόροι του νομικού προσώπου είναι: 

- ετήσια επιχορήγηση της Κοινότητας 

- κάθε είδους εισφορές, δωρεές, κληρονομιές, κληρο¬ 
δοσίες 

- είσπραξη από το αντίτιμο των παρεχομένων πραγμά¬ 
των ή υπηρεσιών 

- πρόσοδα από την περιουσία του 

6. Περιουσία 

7. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται, 
από τον Αντιπρόεδρο. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρέθυμνο, 20 Δεκεμβρίου 1993 
Ο Νομάρχης 
I. ΦΩΤΑΚΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(14) 

Στην Ε2 οικ. 31326/13.12.1993 Απόφαση, στην 1 η πα¬ 
ράγραφο (6) το εσφαλμένο «Το από 11.11.93 πρακτικό», 
διορθώνεται «Το από 27.7.93 πρακτικό». 

(Από τη Νομαρχία Αχαΐας) 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




